ข้อบังคับ กข้อบังคับ ก.พ.ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศพ.ศ. ๒๕๓๘[๑] อาศัยอำนาจตามความในมาตรา ๘ (๑๑)แห่งพระราชบัญญัติระเบียบข้าราชการพลเรือน พ.ศ. ๒๕๓๕ ก.พ. ออกข้อบังคับไว้ดังต่อไปนี้ข้อ ๑ข้อบังคับนี้เรียกว่า ข้อบังคับ ก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศพ.ศ. ๒๕๓๘ข้อ ๒ให้ใช้ข้อบังคับนี้ ตั้งแต่บัดนี้เป็นต้นไปข้อ ๓ให้ยกเลิกข้อบังคับของ ก.พ. ว่าด้วยวิธีจัดการศึกษาของนักเรียนฝ่ายพลเรือนที่ส่งไปศึกษาวิชาในต่างประเทศพ.ศ. ๒๕๐๒ข้อ ๔ ในข้อบังคับนี้นักเรียนฝ่ายพลเรือนในต่างประเทศ ได้แก่ก) ข้าราชการลา หมายความถึงข้าราชการฝ่ายพลเรือนซึ่งได้รับอนุมัติให้ไปศึกษาหรือฝึกอบรมในต่างประเทศยกเว้นข้าราชการกลาโหมพลเรือนข)[๒]นักเรียนทุนรัฐบาล หมายความว่า นักเรียนซึ่งรับทุนการศึกษา หรือผู้รับทุนของรัฐบาลเพื่อชดเชยค่าใช้จ่ายในการศึกษา ทั้งนี้ทุนดังกล่าวเป็นทุนซึ่งจ่ายจากเงินงบประมาณแผ่นดินหรือทุนที่ได้จากแหล่งทุนอื่นที่ก.พ. กำหนดเป็นทุนของรัฐบาลและให้หมายความรวมถึงนักเรียนทุนเล่าเรียนหลวงด้วยค) นักเรียนทุนอื่น ๆหมายความถึง นักเรียนทุนอื่น ๆ ที่ไม่ใช่นักเรียนทุนรัฐบาลที่อยู่ในความดูแลของก.พ.ศึกษา หมายความถึง การเพิ่มพูนความรู้ด้วยการเรียนหรือการวิจัยตามหลักสูตรของสถาบันการศึกษา หรือสถาบันวิชาชีพเพื่อให้ได้มาซึ่งปริญญา หรือประกาศนียบัตรวิชาชีพ ตามกฎ ก.พ. ว่าด้วยการนั้นและหมายความรวมตลอดถึงการฝึกฝนภาษา และการรับคำแนะนำก่อนเข้าศึกษาและการฝึกอบรมหรือการดูงานที่เป็นส่วนหนึ่งของการศึกษาหรือต่อจากการศึกษานั้นด้วยฝึกอบรม หมายความถึง การเพิ่มพูนความรู้ ความชำนาญหรือประสบการณ์ด้วยการเรียน การวิจัย การอบรมสัมมนาหรือการทำงานโดยไม่มีการรับปริญญา หรือประกาศนียบัตรวิชาชีพตามกฎ ก.พ.ว่าด้วยการนั้น และหมายความรวมตลอดถึงการฝึกฝนภาษาและการรับคำแนะนำก่อนเข้าฝึกอบรมหรือการดูงานที่เป็นส่วนหนึ่งของการฝึกอบรมหรือต่อจากการฝึกอบรมนั้นด้วยสถานศึกษา หมายความถึงสถานที่ที่นักเรียนเข้าศึกษาหรือฝึกอบรมผู้ฝากและออกค่าใช้จ่าย หมายความถึงบุคคลซึ่งทำความตกลงกับสำนักงาน ก.พ.รับเป็นผู้ฝากและออกค่าใช้จ่ายให้แก่นักเรียนฝ่ายพลเรือนในต่างประเทศสำนักงานผู้ดูแลนักเรียน หมายความถึงสำนักงานผู้ดูแลนักเรียนในต่างประเทศซึ่งเป็นส่วนราชการสังกัดสำนักงาน ก.พ.และให้หมายความรวมถึงสถานเอกอัครราชทูต สถานกงสุล หรือสำนักงานของบุคคลอื่นที่สำนักงานก.พ. มอบหมายให้ทำหน้าที่ดูแลนักเรียนด้วยหมวด ๑ผู้ดำเนินการแทน ข้อ ๕ในการดูแลจัดการการศึกษาของนักเรียนฝ่ายพลเรือนในต่างประเทศตามข้อบังคับนี้ก.พ. มอบหมายให้สำนักงาน ก.พ. เป็นผู้ดำเนินการแทน ในการนี้ สำนักงาน ก.พ. จะมอบหมายให้สำนักงานผู้ดูแลนักเรียนเป็นผู้ดำเนินการแทนก็ได้หมวด ๒สถานศึกษา ข้อ ๖ข้าราชการลา ต้องเข้าศึกษา ณ สถานศึกษาที่ ก.พ. รับรอง การย้ายสถานศึกษาจะกระทำได้ต่อเมื่อได้รับอนุมัติจากผู้มีอำนาจอนุมัติในแต่ละประเภททุนตามหลักเกณฑ์วิธีการหรือระเบียบที่กำหนดไว้ข้อ ๗นักเรียนทุนรัฐบาลต้องเข้าศึกษา ณ สถานศึกษาที่สำนักงาน ก.พ. กำหนด การย้ายสถานศึกษาจะกระทำได้ต่อเมื่อได้รับอนุมัติจากสำนักงานก.พ. หรือสำนักงานผู้ดูแลนักเรียนข้อ ๘นักเรียนทุนอื่น ๆ จะเข้าศึกษา ณ สถานศึกษาใด หรือจะย้ายสถานศึกษา ให้เป็นไปตามที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. หากไม่มีข้อตกลงให้เป็นไปตามที่สำนักงาน ก.พ.หรือสำนักงานผู้ดูแลนักเรียนจะได้กำหนดให้หมวด ๓ที่พักอาศัย ข้อ ๙ข้าราชการลา ต้องพักอาศัยในสถานที่ที่เหมาะสม ทั้งนี้ จะต้องแจ้งที่พักอาศัยให้ส่วนราชการเจ้าสังกัดและสำนักงานผู้ดูแลนักเรียนทราบในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้ส่วนราชการเจ้าสังกัดและสำนักงานผู้ดูแลนักเรียนทราบโดยด่วนทุกครั้งข้อ ๑๐นักเรียนทุนรัฐบาลต้องพักอาศัยในสถานที่ที่เหมาะสม หากสำนักงาน ก.พ. หรือสำนักงานผู้ดูแลนักเรียนพิจารณาเห็นว่าไม่เหมาะสมสำนักงาน ก.พ. หรือสำนักงานผู้ดูแลนักเรียนอาจจัดให้ใหม่หรือแนะนำให้ย้ายไปพักในที่ที่เหมาะสม ทั้งนี้ จะต้องแจ้งที่พักอาศัยให้สำนักงานผู้ดูแลนักเรียนทราบในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้สำนักงานผู้ดูแลนักเรียนทราบโดยด่วนทุกครั้งข้อ ๑๑นักเรียนทุนอื่น ๆ อาจจัดหา หรือย้ายที่พักอาศัยได้ตามที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. หากไม่มีข้อตกลงให้เป็นไปตามที่สำนักงาน ก.พ. หรือสำนักงานผู้ดูแลนักเรียนจะได้กำหนดให้ทั้งนี้ จะต้องแจ้งที่พักอาศัยให้สำนักงานผู้ดูแลนักเรียนทราบในกรณีมีการย้ายที่พักอาศัยจะต้องแจ้งที่พักอาศัยแห่งใหม่ให้สำนักงานผู้ดูแลนักเรียนทราบโดยด่วนทุกครั้งหมวด ๔การศึกษา ข้อ ๑๒ข้าราชการลาต้องปฏิบัติเกี่ยวกับการศึกษาดังนี้(๑) ต้องศึกษาตามสาขาวิชา ระดับการศึกษาภายในระยะเวลาที่ได้รับอนุมัติจากทางราชการโดยเคร่งครัดหากจำเป็นจะต้องเปลี่ยนแปลงสาขาวิชา ระดับการศึกษา หรือขยายเวลาในการศึกษาจะต้องยื่นคำขอภายในระยะเวลาที่กำหนดโดยจะต้องได้รับอนุมัติจากผู้มีอำนาจอนุมัติในแต่ละประเภททุนก่อน(๒) ต้องตั้งใจศึกษา อุทิศเวลาให้แก่การศึกษาอย่างเต็มที่และพยายามศึกษาให้สำเร็จภายในระยะเวลาที่ทางราชการอนุมัติหากศึกษาครบกำหนดเวลาดังกล่าวแล้วยังไม่สำเร็จและไม่ประสงค์จะขอขยายเวลาการลาต่อไปหรือไม่ได้รับอนุมัติให้ขยายเวลาการลา ก็ให้ยุติการศึกษาแล้วเดินทางกลับประเทศไทยและรายงานตัวกลับเข้าปฏิบัติราชการโดยด่วน(๓) ต้องรายงานผลการศึกษาต่อส่วนราชการเจ้าสังกัดและสำนักงานผู้ดูแลนักเรียน ทุก ๆ สิ้นภาคการศึกษาหรือตามระยะเวลาที่ทางราชการกำหนด หากมีอุปสรรคในการศึกษา ก็ให้รายงานทันทีโดยทำรายงานผ่านสำนักงานผู้ดูแลนักเรียนและในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงข้อ ๑๓นักเรียนทุนรัฐบาลต้องปฏิบัติเกี่ยวกับการศึกษาดังนี้(๑) ต้องศึกษาตามสาขาวิชาและระดับการศึกษาที่ ก.พ.กำหนดโดยเคร่งครัด หากจำเป็นจะต้องเปลี่ยนแปลงสาขาวิชา หรือระดับการศึกษาจะต้องได้รับอนุมัติจากสำนักงาน ก.พ. หรือผู้ที่สำนักงาน ก.พ. มอบหมายก่อน(๒) ต้องตั้งใจศึกษา อุทิศเวลาให้แก่การศึกษาอย่างเต็มที่และพยายามศึกษาให้สำเร็จภายในระยะเวลาที่สำนักงาน ก.พ. กำหนด หรือที่สำนักงาน ก.พ.ขยายให้หากศึกษาครบกำหนดเวลาดังกล่าวแล้วยังไม่เสร็จ สำนักงาน ก.พ.จะให้ยุติการศึกษา และเดินทางกลับประเทศไทยหรือจะอนุญาตให้อยู่ศึกษาต่อตามระยะเวลาที่สำนักงานก.พ. กำหนด โดยสำนักงาน ก.พ. จะระงับการจ่ายเงินค่าใช้จ่ายต่าง ๆสำหรับผู้นั้นในระหว่างนั้น เว้นแต่ค่าพาหนะเดินทาง และค่าขนส่งสิ่งของกลับประเทศไทยก็ได้(๓) ต้องรายงานผลการศึกษาต่อสำนักงาน ก.พ. ทุก ๆสิ้นภาคการศึกษาหรือตามระยะเวลาที่สำนักงาน ก.พ. กำหนดหากมีอุปสรรคในการศึกษาก็ให้รายงานทันทีโดยทำรายงานผ่านสำนักงานผู้ดูแลนักเรียนและในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงข้อ ๑๔นักเรียนทุนอื่น ๆ ต้องปฏิบัติเกี่ยวกับการศึกษาดังนี้(๑)ต้องศึกษาตามแนวทางการศึกษาที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. โดยเคร่งครัด การเปลี่ยนแปลงสาขาวิชา หรือระดับการศึกษา กระทำได้ตามที่ผู้ฝากและออกค่าใช้จ่ายได้ทำความตกลงไว้กับสำนักงานก.พ. (๒) ต้องรายงานผลการศึกษา ความคืบหน้าต่อสำนักงาน ก.พ. ทุกๆ สิ้นภาคการศึกษา หรือตามระยะเวลาที่สำนักงาน ก.พ. กำหนดโดยทำรายงานผ่านสำนักงานผู้ดูแลนักเรียน และในกรณีที่จำเป็นต้องทำคำรับรองต่อสถานศึกษายินยอมให้สถานศึกษาส่งรายงานผลการศึกษาไปยังสำนักงานผู้ดูแลนักเรียนโดยตรงหมวด ๕การใช้จ่ายเงิน ข้อ ๑๕เงินค่าใช้จ่ายของข้าราชการลาให้เป็นความรับผิดชอบของตัวข้าราชการเอง โดยไม่ต้องส่งเงินผ่านสำนักงานก.พ. เว้นแต่ข้าราชการลาซึ่งได้รับทุนและเจ้าของทุนได้ทำสัญญาฝากอยู่ในความดูแลของก.พ. ให้กำหนดเงินค่าใช้จ่ายเช่นเดียวกับนักเรียนทุนรัฐบาลข้อ ๑๖นักเรียนทุนรัฐบาลต้องศึกษาและทำความเข้าใจคู่มือการเบิกจ่ายเงินของนักเรียนทุนรัฐบาลและต้องใช้จ่ายเงินตามประเภทค่าใช้จ่ายในหมวดนี้ข้อ ๑๗นักเรียนทุนอื่น ๆ ต้องศึกษาและทำความเข้าใจข้อตกลงและวิธีการเบิกจ่ายเงินค่าใช้จ่ายตามที่กำหนดไว้ข้อ ๑๘ทุนการศึกษาที่จะจ่ายให้เป็นเงินค่าใช้จ่ายของนักเรียนทุนรัฐบาลประกอบด้วยค่าใช้จ่ายประเภทต่างๆ ตามที่สำนักงาน ก.พ. กำหนด ดังต่อไปนี้(๑) ค่าใช้จ่ายก่อนออกเดินทางไปศึกษาวิชาในต่างประเทศซึ่งได้แก่ก. ค่าตรวจร่างกายและอนามัยข. ค่าธรรมเนียมในการออกวีซ่าค. ค่าใช้จ่ายในการจัดหาสถานศึกษาง.ค่าเรียนภาษาต่างประเทศและค่าเรียนเพื่อเตรียมความพร้อมในการทดสอบความรู้เพื่อใช้ประกอบในการสมัครเข้าศึกษาจ.ค่าธรรมเนียมในการทดสอบความรู้เพื่อใช้ประกอบในการสมัครเข้าศึกษา(๒) ค่าเครื่องแต่งกาย(๓) ค่าพาหนะเดินทางและขนส่งสิ่งของ(๔)ค่าใช้จ่ายระหว่างเดินทางไปประเทศที่ศึกษาและกลับประเทศไทย(๕) ค่าธรรมเนียมในการศึกษาและค่าเล่าเรียน(๖) ค่าประกันสุขภาพและค่ารักษาพยาบาล(๗) ค่าอาหาร ค่าที่พักและค่าใช้จ่ายอื่นในการครองชีพ(๘) ค่าตำราและอุปกรณ์การศึกษา(๙) ค่าใช้จ่ายในการฝึกอบรม ฝึกงาน และดูงาน(๑๐) ค่าใช้จ่ายอื่น ๆ ตามที่สำนักงาน ก.พ. กำหนดข้อ ๑๙เงินค่าใช้จ่ายและวิธีการเบิกจ่ายสำหรับนักเรียนทุนอื่น ๆ ให้เป็นไปตามที่ผู้ฝากและออกค่าใช้จ่ายได้ทำความตกลงไว้กับสำนักงาน ก.พ. โดยอนุโลมตามประเภทค่าใช้จ่ายสำหรับนักเรียนทุนรัฐบาลตามข้อ ๑๘ และอาจมีค่าใช้จ่ายอื่นตามที่สำนักงาน ก.พ. กำหนดข้อ ๒๐งบประมาณค่าใช้จ่าย รายละเอียดเกี่ยวกับเงินที่จะจ่าย จำนวนเงินที่จะจ่าย กำหนดเวลาที่จะจ่ายเงินและวิธีการเบิกจ่ายเงินตามข้อ ๑๖ และข้อ ๑๘ ให้เป็นไปตามที่สำนักงาน ก.พ. กำหนดหมวด ๖เงินชดเชยค่าใช้จ่าย ข้อ ๒๑ให้สำนักงาน ก.พ. เรียกเก็บเงินชดเชยค่าใช้จ่ายในการดูแลจัดการการศึกษาของนักเรียนฝ่ายพลเรือนในต่างประเทศในความดูแลของก.พ. ตามอัตราที่ ก.พ. กำหนดหมวด ๗วินัยและการปฏิบัติตน ข้อ ๒๒ข้าราชการลา นักเรียนทุนรัฐบาล และนักเรียนทุนอื่น ๆ ต้องปฏิบัติตามกฎหมายและระเบียบข้อบังคับของประเทศที่ศึกษาอยู่ และประเทศที่เดินทางผ่านโดยเคร่งครัดข้อ ๒๓ก่อนออกเดินทางไปศึกษาหรือฝึกอบรมในต่างประเทศ ข้าราชการลาจะต้องรายงานตัวต่อส่วนราชการเจ้าสังกัดหรือสำนักงานก.พ. เพื่อรับทราบข้อปฏิบัติสำหรับข้าราชการที่ไปศึกษาหรือฝึกอบรมในต่างประเทศข้อ ๒๔ก่อนออกเดินทางไปศึกษาหรือฝึกอบรมในต่างประเทศ นักเรียนทุนรัฐบาล และนักเรียนทุนอื่นๆ จะต้องรายงานรายละเอียดการเดินทางตามแบบที่กำหนดข้อ ๒๕เมื่อเดินทางถึงประเทศที่ไปศึกษา หรือฝึกอบรมแล้ว ข้าราชการลา นักเรียนทุนรัฐบาลและนักเรียนทุนอื่นๆ ต้องรายงานตัวต่อสำนักงานผู้ดูแลนักเรียนโดยด่วน ในกรณีที่ไม่อาจไปรายงานตัวด้วยตนเองได้ก็ให้ส่งรายงานการเดินทางถึงและแจ้งสถานที่พักอาศัยให้สำนักงานผู้ดูแลนักเรียนทราบโดยด่วนข้อ ๒๖ข้าราชการลา นักเรียนทุนรัฐบาลและนักเรียนทุนอื่น ๆ ต้องไม่กระทำการใด ๆอันอาจนำมาซึ่งความเสียหายแก่ชาติ ศาสนา พระมหากษัตริย์ และการปกครองตามระบอบประชาธิปไตยโดยมีพระมหากษัตริย์เป็นประมุขตามรัฐธรรมนูญแห่งราชอาณาจักรไทยข้อ ๒๗ข้าราชการลา นักเรียนทุนรัฐบาล และนักเรียนทุนอื่น ๆ ต้องไม่กระทำการใด ๆอันอาจนำมาซึ่งความเสียหายแก่เกียรติยศชื่อเสียงของตน เช่น ประพฤติตนเป็นคนเสเพลเสพของมึนเมาจนไม่สามารถครองสติได้ หมกมุ่นในการพนัน ก่อหนี้สินจนเป็นที่เสียหายแก่ชื่อเสียงของตนก่อการวิวาท แสดงกิริยาอันไม่สุภาพเรียบร้อย ก่อเรื่องชู้สาวค้าหรือมียาเสพติดให้โทษไว้ในครอบครอง เป็นต้นข้อ ๒๘ข้าราชการลา นักเรียนทุนรัฐบาล และนักเรียนทุนอื่น ๆ ต้องรักษาความสามัคคีในระหว่างนักเรียนและคนไทยด้วยกันและต้องรักษาความสัมพันธ์อันดีกับประชาชนของประเทศที่ไปศึกษาด้วยข้อ ๒๙ข้าราชการลา นักเรียนทุนรัฐบาล และนักเรียนทุนอื่น ๆ ต้องเชื่อฟังและปฏิบัติตามข้อบังคับระเบียบ คำสั่ง และคำแนะนำของสำนักงาน ก.พ. และ สำนักงานผู้ดูแลนักเรียนโดยเคร่งครัดข้อ ๓๐ข้าราชการลาและนักเรียนทุนรัฐบาลที่อยู่ระหว่างการศึกษาหรือฝึกอบรมในต่างประเทศหากประสงค์จะทำการสมรสให้รีบรายงาน พร้อมส่งหลักฐานเอกสารที่เกี่ยวข้องให้สำนักงานผู้ดูแลนักเรียนทราบกรณีตามวรรคหนึ่ง ถ้าจะทำการสมรสกับชาวต่างชาติต้องแสดงเหตุผลให้เป็นที่พอใจว่าจะไม่สละสัญชาติไทยข้อ ๓๑ข้าราชการลา และนักเรียนทุนรัฐบาลจะทำงานเพื่อหารายได้ในระหว่างศึกษามิได้เว้นแต่จะได้รับอนุมัติจากสำนักงาน ก.พ. หรือสำนักงานผู้ดูแลนักเรียนสำหรับนักเรียนทุนอื่น ๆให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงาน ก.พ.ข้อ ๓๒ข้าราชการลา หรือนักเรียนทุนรัฐบาล จะเดินทางกลับประเทศไทยหรือเดินทางออกจากประเทศที่กำลังศึกษาระหว่างศึกษามิได้เว้นแต่จะได้รับอนุมัติจากสำนักงาน ก.พ. หรือสำนักงานผู้ดูแลนักเรียนสำหรับนักเรียนทุนอื่น ๆให้เป็นไปตามข้อตกลงของผู้ฝากและออกค่าใช้จ่ายที่ได้ทำไว้กับสำนักงาน ก.พ.ข้อ ๓๓เมื่อสำเร็จการศึกษาแล้ว หรือเมื่อครบกำหนดวันที่ได้รับอนุมัติไว้หรือเมื่อทางราชการไม่อนุมัติให้อยู่ศึกษาต่อข้าราชการลา หรือนักเรียนทุนรัฐบาลต้องรีบเดินทางกลับประเทศไทยภายในระยะเวลาที่ควรจะเดินทางถึงตามปกติตามที่สำนักงาน ก.พ. กำหนดข้อ ๓๔การเดินทางกลับประเทศไทยในทุกกรณีเมื่อเดินทางถึงแล้ว ข้าราชการลาต้องรายงานตัวต่อส่วนราชการเจ้าสังกัดในกรณีที่ไม่อาจไปรายงานตัวด้วยตนเองได้ก็ให้ส่งรายงานการเดินทางถึงให้ส่วนราชการเจ้าสังกัดทราบโดยด่วนข้อ ๓๕การเดินทางกลับประเทศไทยในทุกกรณีเมื่อเดินทางถึงแล้ว นักเรียนทุนรัฐบาลและนักเรียนทุนอื่น ๆ ต้องรายงานตัวต่อสำนักงาน ก.พ. โดยด่วนในกรณีที่ไม่อาจไปรายงานตัวด้วยตนเองได้ ก็ให้ส่งรายงานการเดินทางถึงให้สำนักงานก.พ. ทราบโดยด่วนข้อ ๓๖ข้าราชการลาผู้ใดไม่ปฏิบัติตามข้อบังคับนี้ ส่วนราชการเจ้าสังกัดสำนักงาน ก.พ.หรือสำนักงานผู้ดูแลนักเรียน สามารถดำเนินการดังนี้(๑) ตักเตือนเป็นลายลักษณ์อักษร(๒) ให้ยุติการศึกษา และเดินทางกลับประเทศไทย(๓) ดำเนินการทางวินัยข้อ ๓๗นักเรียนทุนรัฐบาลผู้ใดไม่ปฏิบัติตามข้อบังคับนี้ สำนักงาน ก.พ. หรือสำนักงานผู้ดูแลนักเรียนสามารถดำเนินการดังนี้(๑) ตักเตือนเป็นลายลักษณ์อักษร(๒) ชะลอการจ่ายเงินค่าใช้จ่ายประจำเดือน(๓) ให้ยุติการศึกษา และเดินทางกลับประเทศไทยข้อ ๓๘นักเรียนทุนอื่น ๆ ผู้ใดไม่ปฏิบัติตามข้อบังคับนี้ สำนักงาน ก.พ. หรือสำนักงานผู้ดูแลนักเรียนสามารถดำเนินการดังนี้(๑) ตักเตือนเป็นลายลักษณ์อักษร(๒) ให้พ้นจากความดูแลของ ก.พ. (๓) ให้ยุติการศึกษาและเดินทางกลับประเทศไทยหมวด ๘[๓]การดูแลผู้รับทุนของรัฐบาลเพื่อชดเชยค่าใช้จ่ายในการศึกษา ข้อ ๓๙[๔]การดูแลผู้รับทุนของรัฐบาลเพื่อชดเชยค่าใช้จ่ายในการศึกษา ให้เป็นไปตามความในหมวดนี้ข้อ ๔๐[๕]การจ่ายเงินทุนของรัฐบาลเพื่อชดเชยค่าใช้จ่ายในการศึกษาของผู้รับทุนให้จ่ายตามข้อตกลงระหว่างสำนักงานก.พ. และผู้รับทุนตามที่กำหนดไว้ในสัญญาการรับทุนซึ่งอย่างน้อยต้องกำหนดเรื่องต่อไปนี้ จำนวนเงินที่จะจ่าย กำหนดเวลาที่จะจ่ายเงินวิธีการเบิกจ่ายเงิน การประเมินผลการปฏิบัติงาน การควบคุมดูแลการศึกษาการเข้ารับราชการ หรือปฏิบัติงานของทางราชการ การชดใช้เงินทุนกรณีผิดสัญญาให้ไว้ ณ วันที่ ๑๗ มิถุนายน พ.ศ. ๒๕๓๘ชวน หลีกภัยนายกรัฐมนตรีประธาน ก.พ.ข้อบังคับ ก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ(ฉบับที่ ๒) พ.ศ. ๒๕๕๐[๖][๑]ราชกิจจานุเบกษา เล่ม๑๑๒/ตอนที่ ๖๓ ง/หน้า ๓๙/๘ สิงหาคม ๒๕๓๘[๒] ข้อ ๔ ข)นิยามคำว่า นักเรียนฝ่ายพลเรือนในต่างประเทศ แก้ไขเพิ่มเติมโดยข้อบังคับก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ (ฉบับที่ ๒)พ.ศ. ๒๕๕๐[๓] หมวด ๘การดูแลผู้รับทุนของรัฐบาลเพื่อชดเชยค่าใช้จ่ายในการศึกษา ข้อ ๓๙ ถึง ข้อ ๔๐เพิ่มโดยข้อบังคับ ก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ(ฉบับที่ ๒) พ.ศ. ๒๕๕๐[๔] ข้อ ๓๙ เพิ่มโดยข้อบังคับก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ (ฉบับที่ ๒)พ.ศ. ๒๕๕๐[๕] ข้อ ๔๐ เพิ่มโดยข้อบังคับก.พ. ว่าด้วยการดูแลจัดการการศึกษาของนักเรียนฝ่ายพลเรือนในต่างประเทศ (ฉบับที่ ๒)พ.ศ. ๒๕๕๐[๖] ราชกิจจานุเบกษาเล่ม ๑๒๔/ตอนพิเศษ ๑๖๕ ง/หน้า ๒๔/๓๐ ตุลาคม ๒๕๕๐